**ভারতীয় মুসলমানদের জিহাদের ডাক**

**খবরের সত্যতা নিয়ে সন্দেহ আর থাকে না যখন দেখা যায় ভারতের স্বরাষ্ট্র মন্ত্রকের মুখপাত্র বিষয়টি গোচরে এসেছে বলে জানান দিচ্ছেন। ওই মুখপাত্র আরও বলছেন যে তাদের নিরাপত্তা সংস্থাগুলো সতর্ক রয়েছে।**

**সুতরাং গুজব নয়, ওই সংবাদের আসল রূপ দেখলে বা জানলে আতঙ্কে গায়ের লোম দাড়িয়ে যাবে।**

**ঠান্ডা যুদ্ধ শুরু হয়েছে আল কায়দা ও আইএস’এর মধ্যে। আর এই ঠান্ডা যুদ্ধের কারণ ভারতীয় উপমহাদেশ। এখানে কে সর্দারি করবেন। আল কায়দা না-কি আইএস? এইতো মাত্র ৩দিন হল রক্তমাংস ঠান্ডা করা পশুসুলভ সন্ত্রাসে বাকরুদ্ধ হয়েছিল ঢাকা। হয়েছিল রক্তাক্ত!**

**বাংলাদেশ দাপ্তরিকভাবে স্বীকার না করলেও মর্মান্তিক ওই বর্বর ঘটনার দায় নিয়েছে আইএস। প্রতিযোগীতা এখানেই বলছে বর্তমান। এ বিষয়ে কোনভাবেই ছাড় দিতে রাজী নয় আলকায়দা। ‘বর্তমানে’র ভাষায় AQIS হল ভারতীয় উপমহাদেশে আলকায়দার সংস্করণ। মানে ভারতীয় শাখা। আর তারাই ওই জিহাদের ডাক দিয়েছে একটি অনলাইন ওডিও প্রকাশের মধ্য দিয়ে।**

**মৌলানা ওসিম উমর। আসল নাম সানাউল হক। উত্তর প্রদেশের সম্বলের আদি বাসীন্ধা। বর্তমানে পাকিস্তানে অভিবাসী। ২০১৪ সালে এই উমরকে আলকায়দার ভারতীয় হোতা বলে তখনকার আলকায়দা নেতা আয়মান আল জাওয়াহিরি ঘোষণা করেছিল। ১৯৯৯ সালে উমর পাকিস্তান চলে যায়।**

**ওই ওডিও বার্তায় উমর বলেছে, ভারতে মুসলমানদের উপর হিংসার বিষয়ে সরকার ও সরকারী দপ্তরগুলো সমানভাবে দায়ী। “**আমাদের বক্তব্য, এই মুসলিম নিধনের সঙ্গে যদি ভারত সরকার যুক্ত থাকতে পারে, তাহলে মুসলিম যুবকদেরও মুক্ত হস্ত করে দেওয়া উচিত। সিরিয়ার ভাইদের উদাহরণ অনুসরণ করা উচিত ভারতীয় মুসলিমদের।” ওই ওডিও বার্তায় উমর ভারতীয় জেহাদীদে ইউরোপীয় জেহাদীদের দিকে তাকানোর পরামর্শ দিয়েছে। নির্দেশ দিয়েছে- প্রাতিষ্ঠানিক ও প্রশাসনিক কর্তাদের খতম করুন। নিশানা তাক করুন আইপিএস ও আইএএস অফিসারদের। আর্থিক ক্ষয়ক্ষতিও চালায়া যান।

লক্ষ্যনীয় বিষয় হল মার্কিন বিদেশ দপ্তর গত বৃহস্পতিবার AQISকে ‘বিদেশী সন্ত্রাসবাদী সংগঠন’ বলে ঘোষণা করে। সাথে উমরকে ‘আন্তর্জাতিক সন্ত্রাসবাদী’ বলেও ঘোষণা করে। এর ক’দিনের মধ্যেই ভারতীয় মুসলমানদের প্রতি জিহাদের ডাক দিয়ে প্রকাশ্যে এই হুমকি এলো। উমর তার বার্তায় বলেছে, বহু শতাব্দী ধরে ভারতের শাসনভার ছিল মুসলমানদের হাতে। সেই ক্ষমতা ফিরে পাওয়ার জন্য সর্বশক্তি দিয়ে ঝাঁপাতে হবে তাঁদের। আল কায়েদার এই হুমকির প্রেক্ষিতে এনআইএ প্রধান শারদ কুমার বলেন, আমরা এই বিবৃতি বিশ্লেষণ করে দেখব।